เริ่มสาทรโมเดลเฟสแรก
แยกรถเข้า ร.ร.กับรถตรง-เอาจริง 13 มิ.ย.จัดวิ่งสวนสาทรใต้,วันที่ 6 มิ.ย. พ.ต.ท.บัณฑิต วงศ์ธรรมโชติ สว.จร.สน.ยานนาวา เปิดเผยว่า ตั้งแต่วันที่ 6-17 มิ.ย. จะเริ่มทดลองปรับการจราจรบนถนนสาทรเหนือระยะแรกนำร่องก่อนเข้าสู่การทดลองจัดเดินรถช่องทางพิเศษตามโครงการสาทรโมเดล ซึ่งจะเริ่มวันที่ 13-17 มิ.ย. โดยจะทดลองตั้งกรวยยางในช่องทางขวาสุด ถนนสาทรเหนือ จากแยกถนนประมวญ จนสุดโรงเรียนกรุงเทพคริสเตียนวิทยาลัย ตั้งแต่เวลา 06.00-07.30 น. เพื่อให้รถทางตรงที่ไม่เกี่ยวกับการรับส่งเด็กโรงเรียนกรุงเทพคริสเตียนฯ สามารถวิ่งตรงผ่านได้ตลอด ส่วนรถของผู้ปกครองให้ชิดซ้าย เมื่อส่งเด็กแล้วจะต้องออกทันที ห้ามจอดแช่เด็ดขาด ส่วนฝั่งถนนสาทรใต้ได้ยกเลิกป้ายรถเมล์หน้าโรงแรมอิสตัน ให้ใช้ป้ายถัดไปหน้าโรงพยาบาลยาสูบเก่า ห่างจากจุดเดิมประมาณ 80 เมตร เพื่อ ความสะดวกในการเร่งระบายรถในช่วงเย็น ฝั่งขาออกเมืองคล่องตัวยิ่งขึ้น ทั้งนี้ หากมาตรการทั้ง 2 อย่างที่เริ่มทดลองวันนี้ได้ผลก็จะขยายเวลาทำไปต่อเรื่อยๆ,พ.ต.ท.บัณฑิตกล่าวว่า สำหรับการทดลองจัดเดินรถช่องทางพิเศษตามโครงการสาทรโดเมล ขณะนี้ทุกฝ่ายได้ซักซ้อมทำความเข้าใจเรียบร้อยแล้ว โดยรูปแบบการจัดช่องทางพิเศษ ถนนสาทรใต้เพิ่มอีก 1 ช่องทาง ตั้งแต่แยกนรินทร-แยกสาทร เวลา 08.00-09.30 น. โดยรถที่ลงจากสะพานตากสิน ให้ชิดขวาเบี่ยงเข้าช่องทางพิเศษ ถนนสาทรใต้ วิ่งตรงไปแยกสาทร สามารถเลี้ยวขวาเข้าอาคารรัจนาการ และอาคารเอ็มไพร์ ทาวเวอร์ได้โดยไม่ต้องกลับรถ ส่วนรถทางตรงที่จะมุ่งหน้าพระราม 4 ให้เบี่ยงออกซ้ายก่อนถึงแยกสาทร เพื่อตรงเข้าถนนสาทรเหนือ ใช้เส้นทางตามปกติ อย่างไรก็ตาม ยังเป็นห่วงรถที่ออกจากซอยต่างๆ ในถนนสาทรใต้ อาจจะวิ่งเข้ามาใช้ในช่องทางพิเศษ ทำให้เกิดปัญหาการตัดกระแสจราจรรถทางตรง ที่จะมุ่งหน้าขึ้นสะพานตากสิน จะแก้ไขโดยการตั้งกรวยยางให้ถี่ขึ้น ทั้งนี้ การมาตรการดังกล่าวได้มีการทดลองในแบบจำลองแล้ว คาดว่าจะช่วยระบายการจราจรถนนสาทรเหนือ มุ่งหน้าเข้าเมืองคล่องตัวขึ้น.
วันที่ 6 มิ.ย. พ.ต.ท.บัณฑิต วงศ์ธรรมโชติ สว.จร.สน.ยานนาวา เปิดเผยว่า ตั้งแต่วันที่ 6-17 มิ.ย. จะเริ่มทดลองปรับการจราจรบนถนนสาทรเหนือระยะแรกนำร่องก่อนเข้าสู่การทดลองจัดเดินรถช่องทางพิเศษตามโครงการสาทรโมเดล
สาทรโมเดล,ปรับการจราจร,ถนนสาทร,ช่องทางพิเศษ,แก้รถติด,บัณฑิต วงศ์ธรรมโชติ,สน.ยานนาวา,ข่าว,ไทยรัฐฉบับพิมพ์